Merkezê Îrtîbat û Çapemenîye yê HPG’yî eşkerayîyêk daye û derheqê çalakîyanê gerîlayan de nê pare kerdî.
Çarçeweya Hemleya Şorişgêre ya Şehîd Bager û Şehîde Ronya de hêzanê ma  29ê teşrîna verêne de Xakurkê de çalakîyî viraştî. Goreyê nayê; Qilê Şehîde Axine de îşxalkarî hîrê hetan ra ameyî pirodayene. Netîceyê çalakîye de 4 leşkerî ameyî kiştene xeylî zî birîndar bîyî. Heman mintiqa de yewna yewîya dişmenî waşt ke mudaxaleyê herêma çalakîye bikere. Hêzanê ma vera înan zî çalakîyêka sabotajî viraşte, xeylî leşkerî ameyî kiştene û xeylî zî birîndar bîyî. Artêşa Tirkî ya ke derbeyê girdî werdî reyna waşt ke mudaxaleyê herême bikere. Hêzanê ma di hetan ra da înan ro. Çalakîya bitesîre de 7 îşxalkarî ameyî kiştene. Dimayê çalakîye herême ameye bombavarankerdene. Yewîya ma ya çalakîyî viraştî weş û war resaye cayê xo. Hêzanê ma Qilê Şehîd Derweşî de çalakîya sûîqestî viraşte, leşkerêk ame kiştene. Reyna çalakîyêk zî Qilê Şehîde Sarya de ameye viraştene, tewr tay 3 leşkerê dişmenî ameyî kiştene. Gerîlayanê YJA Starî çarçeweya Hemleya Cengê Heftanînî de Qilê Şehîd Şexmûsî de vera leşkeranê dişmenî çalakîyêk virşate. Çalakîya suîqestî de leşkerêk ame kiştene.
